Diari Oficial de la Generalitat Valenciana


Sumari del DOGV 6758, del 20-04-2012 (2012/3817)

RESOLUCIÓ de 26 de març de 2012, de la presidenta de l'Institut Valencià de la Música, per la qual es convoquen subvencions per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical per a l'any 2012.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6758

Data del DOGV
:   20-04-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/3817


Data del document
:   26-03-2012

Organisme emissor
:   Institut Valencià de la Música

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 26 de març de 2012, de la presidenta de l'Institut Valencià de la Música, per la qual es convoquen subvencions per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical per a l'any 2012. [2012/3817]
La Llei 2/1998, de 12 de maig, Valenciana de la Música, creà l'Institut Valencià de la Música (IVM), com a ens públic adscrit a l'actual Conselleria de Turisme, Cultura i Esport, que té com a objectiu la planificació, execució i coordinació de la política cultural de la Generalitat en el camp de la música i en l'àmbit de les seues competències.
Entre les funcions que se li assignen a l'Institut Valencià de la Música per al compliment dels seus objectius es troba la d'impulsar la producció i difusió musical i, en conseqüència, executar les mesures per al foment de la música com ajudar a l'organització de festivals, cursos, concursos, projectes musicals de caràcter singular, programació musical estable anual dels ajuntaments i projectes de producció musical.
Dins del reajustament competencial establit per Decret 6/2010, de 25 d'agost, del president de la Generalitat (DOCV núm. 6341, de 26 d'agost), es van transferir a la Conselleria de Governació les competències en matèria d'escoles de música, escoles d'educands, bandes de música i societats musicals de la Comunitat Valenciana, qüestió que ha de tindre's en compte en la present disposició, establint quals d'entre les activitats de les societats musicals i bandes de música poden ser tingudes en compte per a resultar beneficiàries d'estes ajudes.
Amb esta finalitat, feta l'excepció del paràgraf precedent, la Conselleria de Turisme, Cultura i Esport convoca les presents ajudes a través de l'Institut Valencià de la Música a fi de millorar l'oferta d'activitats i refermar la seua descentralització, consolidar una xarxa de festivals, cursos de perfeccionament musical i activitats musicals que siguen complement adequat a les programacions que tenen lloc en les principals ciutats de la nostra Comunitat i, a més, facilitar els projectes de producció musical, així com els projectes musicals de caràcter singular que contribuïsquen a millorar l'oferta musical i les possibilitats professionals dels músics valencians. Igualment, i de manera específica, afavorir la programació musical estable anual dels diferents ajuntaments de la Comunitat Valenciana.
Per tot això i fent ús de la facultat que em conferix l'article 8 de la Llei 2/1998 i l'article 6.2 i 3 del Decret 130/2000, de 5 de setembre, del Govern Valencià, que aprova el Reglament de Funcionament i Organització de l'IVM, i atenent al que disposa la Llei 38/2003, de 17 de novembre, General de Subvencions i en el seu Reglament, aprovat per Reial Decret 887/2006, de 21 de juliol, resolc:
Primer
Convocar la concessió de subvencions, en règim de concurrència competitiva, per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical que tinguen lloc durant l'any 2012 i aprovar les bases per les quals es regirà, així com el model de sol·licitud, que s'acompanyen a esta resolució.
Segon
L'import global màxim d'estes ajudes és de 258.530 euros i s'abonaran amb càrrec a la línia de subvenció SE000068, del capítol IV, del pressupost de l'Institut Valencià de la Música per a l'any 2012.
Tercer
Les ajudes concedides per mitjà d'esta resolució estan acollides al règim de mínimis establit en el Reglament CE 1998/2006, de la Comissió, de 15 de desembre de 2006 (DOUE número L 379, de 28 de desembre de 2006), relatiu a l'aplicació dels articles 107 i 108 del Tractat CE a les ajudes de mínimis.
En cap cas estes ajudes podran superar l'import màxim total per beneficiari de 200.000 euros, que es reduïx a 100.000 euros en el cas de beneficiaris que operen en el sector de transport per carretera, durant un període de tres exercicis fiscals, ni individualment ni com resultat de l'acumulació amb altres ajudes de mínimis concedides al mateix beneficiari, conforme establix el Reglament (CE) núm. 1998/2006 de la Comissió.
Sense perjuí de l'anterior, serà possible l'acumulació d'un altre tipus d'ajudes per a la mateixa acció subvencionada, excepte si tal acumulació conduïra a una intensitat de l'ajuda superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.
DISPOSICIÓ ADICIONAL
Única
S'autoritza a la directora gerent de l'Institut Valencià de la Música a dictar les resolucions que requerisca l'aplicació del que disposa la present resolució.
DISPOSICIÓ FINAL
Segona
La present resolució produirà efectes el següent dia al de la seua publicació en el Diari Oficial de la Comunitat Valenciana.
Segons el que disposen els articles 107, 116 i 117 de la Llei 30/92, de Règim Jurídic de les Administracions Públiques i del Procediment Administratiu Comú i 10, 14 i 46 de la Llei 29/1998, Reguladora de la Jurisdicció Contenciosa Administrativa, el present acte que posa fi a la via administrativa podrà ser recorregut potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la presidenta de l'Institut Valencià de la Música en el termini d'un mes a comptar de l'endemà de la seua publicació.
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 26 de març de 2012.- La presidenta de l'Institut Valencià de la Música: Lola Johnson Sastre.
Bases de la convocatòria publica per a la concessió d'ajudes per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical, durant l'any 2012
Primera. Objecte, import i nombre d'ajudes
La present convocatòria té com a objecte potenciar l'organització i realització de les següents activitats de caràcter musical que tinguen lloc durant l'any 2012:
a) Festivals.
b) Cursos de perfeccionament musical que es convoquen per a alumnes que, com a mínim, es troben cursant el grau superior.
c) Concursos.
d) Projectes musicals de caràcter singular.
e) Programació Musical estable anual dels ajuntaments, referida únicament a la de caràcter professional, en la que participen músics o entitats que es troben donats d'alta en l'epígraf corresponent de l'impost d'activitats econòmiques
f) Projectes de producció musical.
2. Podran admetre's peticions la denominació del qual no coincidisca amb alguna de les enunciades en el número anterior, com ara «setmana», «cicle», «mostra», etc. sempre que el seu contingut essencial s'ajuste a què és habitual en les activitats objecte d'esta convocatòria.
3. Es podrà concedir un mínim de cinquanta-cinc i un màxim de seixanta-huit ajudes; en cap cas l'import de qualsevol d'elles serà superior a 15.000 euros. La quantia de la totalitat de les ajudes a concedir no podrà excedir els 258.530 euros previstos en la línia de subvenció SE000068 del pressupost de l'Institut Valencià de la Música per al 2012, amb el desglossament següent:
- Per a l'organització i realització de festivals, cursos de perfeccionament musical, concursos i projectes musicals de caràcter singular, tots ells en l'àmbit territorial de la Comunitat Valenciana, fins a un màxim de 108.530 euros.
- Per a la programació musical estable anual dels ajuntaments de la Comunitat Valenciana, fins a un màxim de 130.000 euros.
- Per a la realització dels projectes de producció musical, fins a un màxim de 20.000 euros.
Les quantitats no disposades de qualsevol dels tres apartats anteriors podran aplicar-se, de resultar això necessari, als que resulten deficitaris, sense que se supere mai globalment la quantitat màxima de 258.530 euros.
4. L'import de les ajudes regulades en la present convocatòria, en cap cas podrà ser de tal quantia que, aïlladament o en concurrència amb altres subvencions, ajudes, ingressos o altres recursos, superen el cost de l'activitat subvencionada a desenrotllar pel beneficiari.
Segona. Beneficiaris
Dins dels límits pressupostaris i d'acord amb les condicions i criteris que establixen les presents bases, podran obtindre estes ajudes les administracions públiques, entitats, empreses i associacions radicades en la Comunitat Valenciana que organitzen alguna de les activitats objecte d'esta convocatòria durant l'any 2012, sempre que estes es desenrotllen en l'àmbit territorial d'esta Comunitat Autònoma. Excepcionalment, podran obtindre's estes ajudes per a la realització de projectes de caràcter singular fora de l'àmbit territorial de la Comunitat Valenciana, i només pel concepte d'ajuda al desplaçament, i podran ser sol·licitades també pels professionals de la música radicats a la Comunitat Valenciana que acrediten eixa condició d'acord amb la base quarta.
En el supòsit de l'activitat de Programació Musical estable anual, només podran obtindre estes ajudes els ajuntaments de la Comunitat Valenciana.
Pel que fa a les societats musicals i bandes de música, només podran obtindre estes ajudes per a les activitats musicals a què es referix la base primera, 1, que es porten a efecte en les seues instal·lacions socials, excloent les que protagonitzen les seues pròpies agrupacions o altres de similars pertanyents a qualssevol societats musicals.
Igualment, estes ajudes no podran aplicar-se a les empreses que operen en els sectors determinats en el punt 1 de l'article 1r del Reglament CE núm. 1998/2006, de la Comissió, de 15 de desembre de 2006 (DOUE número L 379, de 28 de desembre de 2006).
Tercera. Supòsits exclosos
Queden exclosos d'esta convocatòria els supòsits següents:
a) Activitats organitzades per qualsevol tipus d'organisme o ens públic que forme part de l'Administració de la Generalitat.
b) Les primeres edicions de les activitats com a festivals, cursos i concursos, objecte de la present convocatòria, o Programacions Musicals estables anuals de nova implantació pels ajuntaments.
c) Festivals, cursos, concursos i projectes musicals de caràcter singular que siguen beneficiaris d'un altre tipus d'ajudes per part de la Conselleria de Turisme, Cultura i Esport.
d) Cursos destinats al perfeccionament musical que no exigisquen acreditar estar cursant el grau superior.
e) Aquelles activitats que no garantisquen amb recursos propis o diferents dels que s'oferixen en esta convocatòria, un percentatge mínim del 50% del pressupost dels gastos previstos per a les mateixes.
f) Activitats organitzades per les societats musicals i bandes de música de la Comunitat Valenciana protagonitzades per les seues pròpies agrupacions.
Quarta. Presentació de sol·licituds
1. El termini de presentació de sol·licituds serà de 20 dies hàbils a comptar de l'endemà de publicació de la present convocatòria en el Diari Oficial de la Comunitat Valenciana.
2. Les sol·licituds dirigides a l'Institut Valencià de la Música, podran presentar-se en l'Institut Valencià de la Música, en Plaça de Viriat s/núm., 46057 València; en la Conselleria de Turisme, Cultura i Esport, av. de Campanar, 32, 46573 València i en les direccions territorials de Turisme, Cultura i Esport de: Alacant (c/ Carratalá, 47, 03550 Alacant), Castelló de la Plana (av. del Mar, 23, 12233 Castelló de la Plana) i València (Plaça de Viriat s/núm., 46930 València). Igualment, utilitzant qualsevol dels mitjans previstos en l'article 38.4 de la Llei de Règim Jurídic de les Administracions Públiques i del Procediment Administratiu Comú, justificant la data d'imposició de l'enviament en l'oficina de correus o presentació en el Registre i anunciant a l'Institut Valencià de la Música la remissió de la sol·licitud, per mitjà de fax (al número 403 019 968) o telegrama en el mateix dia, només als efectes organitzatius.
Així mateix, la sol·licitud podrà presentar-se per via telemàtica a través de la seu electrònica de la Generalitat, PROP, en la següent URL: . En este cas, la sol·licitud s'omplirà amb l'aplicació informàtica establida a este efecte i el sol·licitant haurà de disposar de firma electrònica d'entitats emesa per ACCV: o de ciutadà igualment emesa per l'ACCV: , o DNI electrònic.
3. Les sol·licituds hauran d'omplir-se necessàriament de conformitat amb el model de sol·licitud que s'adjunta a esta convocatòria, acompanyant-se dels documents o certificacions, originals o fotocòpies degudament compulsades, a què es fa referència en cada capítol del model de sol·licitud, i hauran de desenrotllar els punts següents:
a) Declaració de les subvencions sol·licitades o concedides per altres organismes públics o privats per al mateix projecte. Per al supòsit de no haver sol·licitat o aconseguit altres ajudes, manifestarà «cap».
b) Declaració de les ajudes de mínimis rebudes durant els dos exercicis fiscals anteriors i durant l'exercici fiscal en curs.
Igualment, la sol·licitud haurà d'acompanyar-se de la documentació següent:
c) Certificacions de disponibilitat o declaració jurada dels recursos econòmics corresponents, que, com a mínim, representen el 50% del gasto previst.
d) Memòria comprensiva de les actuacions desenrotllades en les anteriors edicions dels festivals, cursos, concursos, programació musical estable anual per als que se sol·licite ajuda. S'exceptua d'este requisit a les entitats que hagen rebut ajuda l'any 2011 per a idèntic festival, curs o concurs o als ajuntaments per a la programació musical estable anual.
e) Certificat de l'acord adoptat per l'òrgan de govern que corresponga, aprovant sol·licitar esta subvenció i facultant el seu president per a subscriure la petició.
f) Si el sol·licitant és una persona jurídica haurà d'aportar còpia confrontada del document constitutiu -escriptura o document privat- i aquell que acredite la representació si és el cas.
g) En el cas d'associacions, empreses, entitats i professionals de la música, l'alta censal expedida per l'Agència Tributària. Per a les entitats sense ànim de lucre, document oficial que acredite la seua existència.
h) Igualment, per als projectes de caràcter singular que puguen consistir en desplaçaments fora de l'àmbit territorial de la Comunitat Valenciana, per a participar en activitats musicals com a assistència a festivals, certàmens, gires de concerts, impartició de conferències, etc. Serà necessària la invitació cursada per l'autoritat o entitat organitzadora, amb expressió de les condicions en què es formule la mateixa.
i) Per a cada una de les activitats per a les que se sol·licita subvenció haurà d'aportar-se annex de conformitat amb el model que s'adjunta en la sol·licitud on s'especifique el projecte detallat de l'activitat i el pressupost detallat d'ingressos i gastos de la mateixa, especificant els seus participants i aportant qualsevulla dada que permeta avaluar el contingut i nivell artístic o docent, així com l'interés per a la creació musical i desenrotllament dels professionals valencians, d'acord amb els criteris de prioritat establits en la base sexta.
4. De la mateixa manera, els sol·licitants hauran d'omplir les declaracions responsables del model de sol·licitud (apartat G) que establixen el compliment dels requisits establits en l'article 13.2 i 13.3 de la Llei 38/2003, de 17 de novembre, General de Subvencions (BOE núm. 276, de 18 de novembre de 2003),en els termes que preveu l'article 13.7 de l'esmentat cos legal, així com també la que es referix al compliment de la normativa sobre integració laboral de persones amb discapacitat o, si és el cas, exempció de la dita obligació, per a les empreses amb 50 o més treballadors, de conformitat amb l'article 38.1 de la Llei 13/ 82, de 7 d'abril, d'Integració Social dels Minusvàlids.
5. El sol·licitant haurà d'acreditar també que es troba al corrent en el compliment de les obligacions tributàries, amb les administracions estatal i autonòmica i enfront de la Seguretat Social. A este respecte, i de conformitat amb el que disposa l'article 5 del Decret 165/2010, de 8 d'octubre, del Consell, en el model de sol·licitud (apartat H) es farà constar l'autorització perquè l'òrgan instructor obtinga de forma directa, a través de certificats electrònics, l'acreditació del compliment de les obligacions tributàries i enfront de la Seguretat Social, de conformitat amb l'article 22.4 del Reial Decret 887/2006, de 21 de juliol, pel que s'aprova el Reglament de la Llei 38/2003, de 17 de novembre, General de Subvencions.
Si el sol·licitant no dóna esta autorització, haurà d'aportar les certificacions següents:
- Certificació positiva de l'Agència Estatal d'Administració Tributària, que acredite que el sol·licitant es troba al corrent de les seues obligacions.
- Certificació de la Tresoreria General de la Seguretat Social, acreditativa que el sol·licitant es troba al corrent en el compliment de les seues obligacions amb la Seguretat Social.
- Certificació de les direccions territorials de la Conselleria d'Hisenda i Administració Pública, acreditativa que el sol·licitant no té deutes de naturalesa tributària amb la Generalitat.
Queden exonerades d'esta acreditació les corporacions locals, que, no obstant això, hauran de presentar una declaració responsable alternativa a estos efectes.
6. Si la sol·licitud d'iniciació no incloguera totes les dades exigides o faltara documentació, es requerirà a l'interessat perquè, en el termini de 10 dies hàbils, esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició, prèvia resolució, que es dictarà en els termes de l'article 42 de la Llei 30/92, segons disposa l'article 71.1 d'idèntic cos legal.
L'esmena de la documentació haurà de presentar-se preferentment en l'Institut Valencià de la Música. En el cas de presentar-se per qualsevol altre mitjà o lloc previst en la LRJPAC podrà comunicar-se a l'IVM, per mitjà de fax (al número 444020943) o telegrama, en el mateix dia de la seua presentació, als mers efectes organitzatius.
En tot cas, la directora Gerent de l'IVM podrà requerir als sol·licitants perquè proporcionen qualsevol informació aclaridora que resulte necessària per a la gestió de la mateixa.
7. Les institucions o entitats que desitgen sol·licitar ajuda per a més d'una activitat, ho faran singularitzant els projectes, però en una única sol·licitud, omplint tants annexos (epígraf 3.i) com a activitats sol·liciten
8. Les dades de caràcter personal continguts en l'imprés de sol·licitud podran ser inclosos en un fitxer per al seu tractament per l'IVM, com titular responsable del fitxer, en l'ús de les funcions pròpies que té atribuïdes i en l'àmbit de les seues competències. Igualment els sol·licitants d'ajuda podran exercir els drets d'accés, rectificació, cancel·lació i oposició, tot això de conformitat amb el que disposa l'article 5 de la Llei Orgànica 15/1999, de Protecció de dades de Caràcter Personal (BOE núm. 298, de 14/12/99).
Quinta. Instrucció del procediment de concessió de les ajudes. Comissió Tècnica Avaluadora
1. L'òrgan competent per a l'ordenació i instrucció del procediment de concessió de les ajudes és la directora gerent de l'Institut Valencià de la Música.
2. L'òrgan instructor, una vegada completats els expedients i realitzades les activitats d'instrucció pertinents traslladarà els mateixos a la comissió indicada en l'apartat següent.
3. Per a la valoració de les sol·licituds, conforme prevé l'article 22 de la Llei General de Subvencions, es constituirà una Comissió Tècnica Avaluadora que adaptarà el seu funcionament a les regles generals que s'apliquen als òrgans col·legiats i que estarà presidida per la directora Gerent de l'IVM, i integrada, a més, pel Cap del Departament de Difusió i Ajudes, en qualitat de vicepresident, i, en qualitat de vocals, pels tres directors territorials de Turisme, Cultura i Esport d'Alacant, Castelló i València, així com també per un representant de la Federació Valenciana de Municipis i províncies anomenat per l'òrgan instructor a proposta de l'expressada Federació. Actuarà com a secretari amb veu i sense vot, un administratiu de l'IVM.
4. La Comissió Tècnica Avaluadora, atenent a les sol·licituds presentades i a l'interés de les mateixes, emetrà un informe d'avaluació d'acord amb els criteris de prioritat que s'enumeren en la base sexta, informe que quedarà incorporat en les actes de la comissió i on es deixarà constància succinta dels motius de la valoració i ponderació de les sol·licituds, així com la seua prelació de major a menor puntuació.
5. En qualsevol moment del procediment podrà instar-se al sol·licitant perquè òmpliga qualsevol tràmit, de conformitat amb el que preveu l'article 76.2 de la Llei 30 / 92, per un termini de deu dies, amb els efectes determinats en esta norma.
6. L'òrgan instructor a la vista dels expedients i de l'informe i proposta de la Comissió Tècnica Avaluadora, formularà la proposta de resolució provisional, degudament motivada, que haurà de notificar-se als interessats de manera fefaent, amb trasllat per un termini de deu dies per a presentar al·legacions, prescindint-se d'este tràmit quan no figuren en el procediment ni siguen tinguts en compte altres fet ni altres al·legacions i proves que les adduïdes pels interessats. En este cas, la proposta de resolució formulada tindrà el caràcter de definitiva, elevant-la a la presidenta de l'Institut Valencià de la Música, òrgan competent per a resoldre la convocatòria.
Sexta. Criteris de prioritat. Determinació de la quantia de les subvencions
1. Amb caràcter general, per a l'elaboració del seu informe i proposta la Comissió Tècnica Avaluadora tindrà en compte els següents criteris i amb la ponderació que s'establix:
A) Projecte de l'activitat de què es tracte per al 2012: fins a un màxim de 60 punts.
Es valoraran, amb caràcter particular i segons el tipus d'activitat que es pretén organitzar, els aspectes següents:
A.1) Festivals
- Nivell artístic dels grups i solistes programats.
- Coherència artística del programa.
- Especialització del programa.
- Capacitat organitzativa i econòmica del peticionari.
A.2) Cursos
- Nivell artisticodocent del professorat.
- Nivell que s'exigix a l'alumnat per a poder participar en el curs
- Nivell d'especialització del curs.
- Capacitat organitzativa, docent i econòmica del peticionari.
A.3) Concursos
- Nivell artístic dels membres dels tribunals.
- Nivell artístic mínim exigit als concursants.
- Nivell d'especialització.
- Existència d'altres concursos amb semblants objectius.
- Capacitat organitzativa i econòmica del peticionari.
A.4) Projectes musicals de caràcter singular
- Nivell artístic del projecte i impacte social del mateix.
- Coherència del programa presentat.
- Nivell professional dels participants.
- Interés dels organitzadors de l'activitat musical en què l'entitat, els intèrprets o el professional sol·licitant participen.
- Capacitat organitzativa i econòmica del peticionari.
A.5) Programació musical estable anual dels ajuntaments
- Duració de la temporada estable anual.
- Nombre de concerts o espectacles programats. Proposta artística.
- Inclusió d'intèrprets residents en la Comunitat Valenciana en la programació.
- Pressupost de contractació artística de la temporada, singularitzat per concerts o espectacles.
- Existència d'infraestructura cultural i de professionals responsables de la programació i de la seua dinamització.
A.6) Projectes de producció musical
- Nivell artístic del projecte i dels professionals que participen.
- Caràcter escènic de la proposta per als projectes lírics.
- Coherència del programa presentat i contribució a l'oferta musical.
- Nivell de professionalitat i innovació.
B) Interés cultural del projecte: fins a un màxim de 30 punts
En el supòsit d'activitats com a festivals, cursos, concursos, projectes musicals de caràcter singular, programació musical estable anual dels ajuntaments i projectes de producció musical, es podrà valorar la seua adequació a la realitat sociocultural i situació econòmica del territori on vaja a tindre lloc l'activitat proposada, sempre que esta puga tindre un impacte generador de noves iniciatives culturals i de creació de nous públics, afavorir el desenrotllament local o potenciar l'atracció turística. De la mateixa manera, es podrà valorar l'impacte que per a la imatge i prestigi dels sol·licitants supose el seu concurs en eixa activitat, així com per als interessos culturals de la Comunitat Valenciana.
C) Nombre d'edicions celebrades anteriorment i qualitat mitjana de les mateixes: fins a un màxim de 10 punts.
Es valorarà l'adequació del projecte ja consolidat als fins plantejats per l'organització, així com la capacitat innovadora de la proposta. Es tindrà en compte la necessitat de millorar la qualitat o el nivell de les activitats consolidades abans que col·laborar en l'aparició d'unes altres de noves el contingut del qual no constituïsca una novetat substancial.
Per a la realització de la baremació, la Comissió Avaluadora només podrà tindre en compte les dades aportades pels sol·licitants que hagen sigut degudament justificats per mitjà del suport documental exigit en esta convocatòria.
2. Per a la determinació de la quantia de les subvencions es tindrà en compte la puntuació total obtinguda per cada projecte en relació amb els criteris de prioritat que antecedixen i la seua ponderació. Es tindrà en compte, igualment, el pressupost d'ingressos i gastos aportat pels sol·licitants amb les limitacions que establix la base primera, 3.
Sèptima. Resolució de la convocatòria. Terminis
La directora gerent de l'Institut Valencià de la Música elevarà la proposta de resolució definitiva a la presidenta de l'Institut Valencià de la Música, qui resoldrà l'adjudicació de les ajudes convocades i disposarà la seua publicació en el termini de sis mesos comptats a partir de l'endemà de la publicació de la resolució de convocatòria en el Diari Oficial de la Comunitat Valenciana.
La resolució de concessió de les ajudes podrà retrotraure els seus efectes a l'activitat exercida amb anterioritat a la data d'aquella, sempre que l'activitat corresponga a l'exercici de 2012.
En el cas que la convocatòria no siga resolta en el termini previst anteriorment, s'entendran desestimades totes les sol·licituds, sense perjuí de l'obligació de l'Administració de resoldre expressament continguda en l'article 42 de la Llei 30/92, de Règim Jurídic de les Administracions Públiques i del Procediment Administratiu Comú.
Octava. Publicació i notificació
La Resolució de la convocatòria es publicarà en el Diari Oficial de la Comunitat Valenciana, en el tauler d'anuncis i en la pàgina web de l'Institut Valencià de la Música. En tot cas, es notificarà als beneficiaris de conformitat amb el que preveu l'art. 58 de la Llei 30/92, de Règim Jurídic de les Administracions Públiques i del Procediment Administratiu Comú.
Novena. Obligacions dels beneficiaris
1. Les institucions, entitats, empreses, associacions i professionals que obtinguen estes ajudes vénen obligades a:
a) Comunicar per escrit a l'Institut Valencià de la Música, l'acceptació de la subvenció en el termini dels 10 dies següents a la recepció de la notificació de la seua concessió i omplir la fitxa de manteniment de tercers que s'acompanyarà a la mateixa.
b) Realitzar l'activitat d'acord amb el programa presentat.
c) Comunicar a l'Institut Valencià de la Música qualsevol canvi que es produïsca en el programa definitiu de l'activitat, abans de la seua realització, que haurà de ser aprovat expressament per la directora gerent.
d) Fer constar en tota publicació, fullet, programa, publicitat, etc., en qualsevol mitjà o suport que es realitze, el patrocini de la Generalitat. Per a això s'inserirà en lloc preferent i destacat el logotip de la Generalitat - Institut Valencià de la Música, d'acord amb les normes d'identitat corporativa, que s'inclou en la pàgina web de l'IVM ().
Esta obligació serà aplicable a partir de la recepció de la notificació de concessió de l'ajuda, excepte en els supòsits en què l'activitat per a la que se sol·licita l'ajuda ja haguera rebut subvenció de l'Institut Valencià de la Música en edicions anteriors i esta se celebre amb anterioritat a la convocatòria o resolució d'estes ajudes.
e) Justificar el destí de la subvenció en la forma que s'indica en la base desena i conservar els documents justificatius de l'aplicació dels fons rebuts per a poder justificar el gasto i poder atendre les actuacions de comprovació i control.
f) Comunicar a l'Institut Valencià de la Música les subvencions concedides per a este mateix fi i el seu import, acreditant-ho per mitjà de còpia de la notificació rebuda, així com altres ajudes, ingressos o recursos que financen l'activitat per a la que es va sol·licitar l'ajuda.
g) Acreditar amb anterioritat a dictar-se la proposta de resolució de concessió de les ajudes l'estar al corrent de les seues obligacions tributàries i enfront de la seguretat social, en la forma que determina la Llei i el Reglament General de subvencions, d'acord amb l'Orde de 30 de maig de 1996 de la Conselleria d'Economia i Hisenda, i, sense perjuí del que establix la Llei 11/2007, de 22 de juny, d'accés electrònic dels ciutadans als Servicis Públics, així com el Decret 165/2010, de 8 d'octubre, del Consell.
2. L'incompliment de qualsevol dels requisits i obligacions estipulats en la present convocatòria, així com la infracció provada d'alguns dels seus extrems, anul·larà la concessió de l'ajuda i obligarà al reintegrament de la mateixa en els supòsits previstos en l'article 37 de la Llei General de Subvencions.
Al reintegrament de les quantitats percebudes, en els supòsits assenyalats en l'article 37 abans mencionat, s'addicionarà el pagament dels interessos de demora corresponents des del moment del pagament de l'ajuda fins a la data en què s'acorde la procedència del reintegrament.
3. Són també obligacions dels beneficiaris d'estes ajudes, les que amb caràcter general s'establixen en l'article 14 de la Llei General de Subvencions.
Deu. Justificació i pagament d'estes ajudes
1. El pagament d'estes ajudes s'efectuarà d'una sola vegada, per mitjà de transferència bancària al compte assenyalat en la fitxa de manteniment de tercers que s'omplirà amb l'acceptació de l'ajuda, sempre que l'activitat s'haja realitzat d'acord amb el programa presentat i es justifiquen correctament els gastos ocasionats per l'activitat subvencionada.
2. La justificació de la subvenció requerirà la presentació pel beneficiari dels documents següents:
a) Memòria succinta de les actuacions realitzades, comprensiva a més d'una avaluació de les mateixes i xifres d'assistents.
b) Dos fullets, catàlegs, programes, cartells, etc. del festival, curs, concurs, programació musical estable anual o activitat musical subvencionada.
c) Declaració d'ingressos i gastos produïts en l'activitat objecte de l'ajuda.
d) Compte Justificatiu:
1. Justificants originals -factures, inclús electròniques i qualsevol altre document de valor probatori del gasto efectuat durant 2012- per al seu estampillament pel departament de gestió i posterior devolució als interessats, així com:
2. Justificants dels pagaments relatius a les despeses per als que es va concedir l'ajuda segons el que establix la legislació vigent, per import mínim igual a la subvenció concedida.
No es podrà incloure com a gasto subvencionable l'import de l'IVA deduïble quan el beneficiari estiga obligat a realitzar declaració del mencionat impost i, per tant, la quantitat que podrà imputar-se com a gasto és la corresponent a la base imposable dels justificants o factures.
Estos documents es presentaran davant de l'Institut Valencià de la Música en un termini no superior a un mes des de la finalització de l'activitat i, en tot cas, fins al 21 de desembre de 2012. A partir d'este dia, el crèdit pressupostari quedarà anul·lat, perdent-se el dret a cobrar l'ajuda concedida.
Onze. Altres disposicions
1. L'Institut Valencià de la Música exigirà el reintegrament de les quantitats percebudes en els supòsits previstos en l'article 37 de la Llei General de Subvencions, així com el pagament dels interessos de demora corresponents des del moment del pagament de l'ajuda fins a la data en què s'acorde la procedència del reintegrament.
2. L'Institut es reserva igualment la possibilitat de modificar o deixar sense efecte la subvenció, en cas d'incompliment d'alguna de les obligacions imposades als beneficiaris en la base novena, 1, epígrafs a), b), c), d), f) i g), en els terminis i condicions assenyalades, observant sempre el principi de proporcionalitat a què es referix l'article 17.3.n) de la Llei 38/2003, de 17 de novembre, General de Subvencions.
3. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a modificar la resolució de concessió.
Si l'alteració de les condicions del projecte subvencionat significa una reducció del mateix, la modificació serà proporcional a la minoració efectuada.
Per al supòsit de l'obtenció d'ajudes concurrents, que siguen compatibles, la modificació només es produirà si la suma de les ajudes supera el cost de l'activitat subvencionada, minorant-se en este cas la quantitat que excedisca del cost final de l'activitat.
4. Les economies que puguen produir-se per l'aplicació d'allò que s'ha indicat en la present base, podran disposar-se, per mitjà de nova resolució de la presidenta de l'Institut Valencià de la Música, incrementant la quantitat concedida a algun dels beneficiaris o incloent a altres no seleccionats que reunisquen els requisits de la convocatòria i hagen sigut avaluats d'acord amb els criteris de la base sexta, podent superar-se en este cas els límits establits en la base primera.
5. Estes ajudes són compatibles amb altres ajudes, subvencions, ingressos o recursos per a la mateixa finalitat procedents de qualssevol administracions o ens públics o privats, nacionals, de la Unió Europea o d'organismes internacionals sense que, aïlladament o en conjunt, superen el cost de l'activitat subvencionada.